07Vestur. fo skrivar: Í lutakastinum um 1/8-deilsfinalurnar í kappingini um Løgmanssteypið, sum var í 3-2 í gjárskvøldið, fingu 07 Vestur heimadyst móti NSÍ. Dysturin verður leiktur 2. apríl. Seinatu árini hevur Løgmanssteypið ikki verði gott mið hjá okkum. Vit skulu heilt aftur til 2011 áðrenn vit veruliga gjørdu um okkum í steypakappingini. Vit vunnu tá sannførandi 3-0 á FC Suðuroy, Holgar, Badara og Tamba skoraðu málini. Síðan spældu vit ein sera spennand dyst móti KÍ í Sørvági. Vit vóru betra liðið og høvdu fleiri møguleikar at vinna dystin. Í yvirtíðini skoraðu vit so sjálvmál, og so varð mótbrekka. Returdystin skuldu vit vinna við tveimum málum, men tað vóru gestirnir, sum løgdu seg á odda fullkomiliga ímóti dystargongdini, tá bert 3 minuttir vóru eftir. Fyrsti dysturin verður sum sagt 2. apríl, og 1/4-finalurnar verða leiktar 13. apríl.